# **כלי להמרת ספרים להמרה לכתב ברייל**

## **מטרת הכלי**

מטרת תוכנה זו היא להכין קבצי ספרים לפני המרתם לברייל באמצעות duxbury. התוכנה מקבלת קובץ ומפצלת אותו לכרכים בהתאם לחלוקה הפנימית לפרקים ולעומס המלל.

הכרכים יישמרו בתיקייה של קובץ ספר המקור, בתת תיקייה בשם הספר. ⁧הכרכים נשמרים בשני פורמטים - פורמט docx ופורמט doc (הנדרש עבור duxbury).

התוכנה משתמשת ב- Microsoft Word על מנת לייצר את הפורמט doc, כלומר תוכנה זו חייבת להיות מותקנת על המחשב.

## **דרישות לגבי קובץ הספר המקורי**

העמוד הראשון יהיה עמוד שער שיכיל את הפסקאות:

***ב-- כרכים***

***כרך ראשון***

עמוד כלשהו לאחר עמוד השער יכיל את זכויות היוצרים (פסקת זכויות היוצרים וכל התכנים שמופיעים בעמודים לפניה, ישוכפלו ויופיעו בתחילת כל כרך שיווצר). כלומר פסקה שתתחיל במילים:

***העתקה או העברה של העותק***

על מנת למנוע פיצול כרכים באמצע פרק יש לסמן את תחילתו של כל פרק חדש, באמצעות הוספת המילים הבאות לפני תחילת פרק:

***תחילת פרק חדש***

## **אפשרויות טכניות נוספות**

הרצת התוכנה מייצרת קובץ בשם log.txt באותה התיקייה בה ממוקם bookPrepare.exe. הקובץ מכיל את הלוגים של הרצת התוכנה, כלומר פירוט של כל האירועים שקרו במהלך כל ההרצות. ניתן להשתמש בו על מנת לנתח ולהבין תקלות.

ישנה אפשרות להשתמש בקובץ קונפיגורציה בשם config.ini שימוקם באותה התיקייה של bookPrepare.exe. באמצעותו אפשר לשנות את ערכי ברירת המחדל של מספר התווים בכל כרך, ואת רמת הלוגים. הפורמט הנדרש נראה כך (הערכים בדוגמה הם ערכי ברירת המחדל):

[default]

max\_chars = 65000

min\_chars = 55000

log\_level = INFO

לתמיכה נוספת, ניתן לפנות [לארגון קודה](https://www.codaproject.co.il/) או לשלוח [מייל](mailto:%20dana.assa.g@gmail.com)